เดือน กุมภา18-20 เดือนนี้ ประจำเดือนมา 3วัน แต่วันที่3 มาแต่ไม่เยอะเหมือนวันที่1-2 คะ ปกติไหมคะ วันที่4มาแค่เปื้อนผ้าอนามัยคะ วันต่อไปก่เป็นน้ำออกน่ำตาลคะ เป็นนิดหน่อยเปื้อนเกงใน 2วัน เกิดจากอะไรคะ
สวัสดีค่ะ ประจำเดือนที่ปกตินั้น จะมีระยะห่างระหว่างรอบเดือนตั้งแต่ 21-35 วัน (หรืออาจนานกว่า 45 วันได้) โดยในแต่ละรอบเดือนไม่จำเป็นต้องเท่ากันส่วนระยะเวลาของการมีประจำเดือนคือ 2-7 วัน โดยที่ในแต่ละรอบก็ไม่จำเป็นต้องเท่ากันเช่นกันดังนั้น หากมีประจำเดือนที่เป็นเลือดสีแดงรวมมา 3 วัน ก็ถือว่าปกติดีค่ะ ส่วนเลือดสีน้ำตาลที่ออกเล็กน้อยพอเปื้อนกางเกงใน 2 วัน ก็ถือเป็นเลือดประจำเดือนที่เกิดจากเยื่อบุโพรงมดลูกที่ยังลอกตัวออกมาไม่หมด และได้ลอกตัวตามมาภายหลัง ทำให้มีเลือดตามออกมาเล็กน้อยได้ และเมื่อเลือดมีปริมาณน้อยๆ ก็มักจะเป็นสีน้ำตาลได้ ไม่ได้ผิดปกติอะไรค่ะสำหรับประจำเดือนที่ผิดปกติ คือ มีระยะห่างของประจำเดือนมากกว่า 35 วันหรือน้อยกว่า 21 วัน ประจำเดือนในแต่ละรอบมานานกว่า 7 วัน ประจำเดือนมามีปริมาณมาก ต้องเปลี่ยนผ้าอนามัยบ่อยครั้ง มีเลือดออกกะปริดกะปรอยระหว่างรอบเดือน มีอาการปวดท้องประจำเดือนรุนแรง เป็นต้น